**แนวทางการดำเนินงานด้านประชาคมอาเซียนของกรมส่งเสริมการปกครองท้องถิ่น**

1. การดำเนินการ/กิจกรรมต่างๆของ สถ. ตามกลไกของ มท. ในการเตรียมความพร้อมในการรวมตัวเป็นประชาคมอาเซียน มีรายละเอียด ดังนี้

๑.๑ คำสั่งกระทรวงมหาดไทยที่ ๑๐๑/๒๕๕๖ เรื่องแต่งตั้งคณะกรรมการเตรียมความพร้อมของกระทรวงมหาดไทยในการรวมตัวเป็นประชาคมอาเซียนในปี พ.ศ. ๒๕๕๘ โดยมี ปมท. เป็นประธานคณะกรรมการ และ มี อสถ. เป็นคณะกรรมการ

๑.๒. คำสั่งกระทรวงมหาดไทยที่ ๑๐๕/๒๕๕๖ เรื่องแต่งตั้งคณะทำงานเตรียมความพร้อมของกระทรวงมหาดไทยในการรวมตัวเป็นประชาคมอาเซียนในปี พ.ศ. ๒๕๕๘ มีรายละเอียดย่อย ดังนี้

- คณะทำงานขับเคลื่อนเพื่อเตรียมความพร้อมฯ ในภาพรวม โดยมี ร.ปมท. ที่ได้รับมอบหมาย เป็นประธานคณะทำงาน และ มี ผอ.สน.พส. เป็นคณะทำงาน

- คณะทำงานเตรียมความพร้อมด้านบุคลากร โดยมี นายนิสิต จันทร์สมวงศ์ ผู้ตรวจราชการ มท. เป็นหัวหน้าคณะทำงาน และ มี ผอ.กจ. เป็นคณะทำงาน

- คณะทำงานเตรียมความพร้อมด้านระเบียบกฎหมาย โดยมี ที่ปรึกษาด้านกฎหมาย มท. เป็นหัวหน้าคณะทำงาน และ มี ผอ.สน.กม. เป็นคณะทำงาน

- คณะทำงานเตรียมความพร้อมด้านการสร้างความรู้ ความเข้าใจในอาเซียน โดยมี ที่ปรึกษาด้านความมั่นคง มท. เป็นหัวหน้าคณะทำงาน และมี ผอ.สวท. (สน.พส.) เป็นคณะทำงาน

๒. การดำเนินการ/กิจกรรมต่างๆของ สถ. ตาม“ยุทธศาสตร์การเข้าสู่อาเซียน” ซึ่งมีทั้งหมด ๘ ยุทธศาสตร์ตามมติคณะรัฐมนตรีที่เกี่ยวข้อง ดังนี้

ยุทธศาสตร์ที่ ๑ การเสริมสร้างความสามารถในการแข่งขันของสินค้า บริการ การค้าและการลงทุน

ยุทธศาสตร์ที่ ๒ การพัฒนาคุณภาพชีวิตและการคุ้มครองทางสังคม

ยุทธศาสตร์ที่ ๓ การพัฒนาโครงสร้างพื้นฐานและโลจิกติกส์

ยุทธศาสตร์ที่ ๔ การพัฒนาทรัพยากรมนุษย์

ยุทธศาสตร์ที่ ๕ การพัฒนากฎหมายและกฎระเบียบ

ยุทธศาสตร์ที่ ๖ การสร้างความรู้ ความเข้าใจและความตระหนักถึงความสำคัญของอาเซียน

ยุทธศาสตร์ที่ ๗ การเสริมสร้างความมั่นคง

ยุทธศาสตร์ที่ ๘ การเพิ่มศักยภาพของเมืองเพื่อเชื่อมโยงโอกาสจากอาเซียน

 ทั้งนี้ จากการประชุมพิจารณาโครงการสำคัญของ มท. สำหรับบูรณาการยุทธศาสตร์ประเทศ เพื่อเป็นกรอบจัดสรรงบประมาณประจำปี ๒๕๕๗ ที่ประชุมมีมติให้ สถ. พิจารณาบูรณาการโครงการที่ต้องเร่งดำเนินการเพื่อเข้าสู่ประชาคมอาเซียน ให้เหลือ ๒ โครงการ ดังนี้

**๒.๑ โครงการยกระดับประสิทธิภาพการให้บริการสาธารณะขององค์กรปกครองส่วนท้องถิ่นให้สอดคล้องกับยุทธศาสตร์การพัฒนาประเทศ งบประมาณ ๑๓,๔๒๓ ล้านบาท** ประกอบด้วย ๓ กิจกรรม ดังนี้

๑) กิจกรรมการพัฒนาประสิทธิภาพการให้บริการสาธารณะ งบประมาณ ๔๕ ล้านบาท

๒) กิจกรรมการพัฒนาระบบการให้บริการแบบครบวงจร งบประมาณ ๑๘ ล้านบาท

๓) กิจกรรมการสร้างความร่วมมือในการจัดบริการสาธารณะ งบประมาณ ๑๓,๓๖๐ ล้านบาท

 **๒.๒ โครงการปรับระบบการบริหารจัดการภาครัฐเพื่อส่งเสริมธรรมาภิบาลท้องถิ่น งบประมาณ ๓,๐๒๗.๗๐ ล้านบาท ประกอบด้วย ๓ กิจกรรม** ดังนี้

๑) กิจกรรมการพัฒนาทรัพยากรมนุษย์เพื่อสนับสนุนการขับเคลื่อนยุทธศาสตร์ประเทศ งบประมาณ ๑๒๐.๒๐ ล้านบาท

๒) กิจกรรมการพัฒนาขีดความสามารถในการแข่งขันสำหรับองค์กรปกครองส่วนท้องถิ่น งบประมาณ ๒๕ ล้านบาท

๓) กิจกรรมการพัฒนาระบบการบริหารจัดการที่ดี เพื่อสนับสนุนการปฏิรูปการเมือง (การกระจายอำนาจสู่ อปท. และประชาชน) งบประมาณ ๒,๘๘๒.๕๐ ล้านบาท

**ประเด็นเสนอแนะที่จำเป็นต้องเร่งดำเนินการก่อนการเข้าสู่ประชาคมอาเซียนปี ๒๕๕๘ ของ สถ. ดังนี้**

1. การพัฒนาระบบศูนย์บริการเบ็ดเสร็จขององค์กรปกครองส่วนท้องถิ่น (Single Window) เพื่อส่งเสริมการค้า
2. เพิ่มประสิทธิภาพทางการคลังให้องค์กรปกครองส่วนท้องถิ่น
3. พัฒนาองค์กรปกครองส่วนท้องถิ่นให้เป็นเมืองต้นแบบ สอดคล้องกับจุดยืนทางยุทธศาสตร์ของจังหวัด/กลุ่มจังหวัด และส่งเสริมให้เกิดความร่วมมือจัดบริการสาธารณะระหว่าง องค์กรปกครองส่วนท้องถิ่น
4. เร่งรัดการทบทวน/แก้ไข กฎ ระเบียบ ข้อบังคับที่เกี่ยวข้องกับองค์กรปกครองส่วนท้องถิ่น

**การดำเนินการ/กิจกรรมต่างๆ ของ สถ. ที่เกี่ยวข้องกับการเตรียมความพร้อมเข้าสู่ประชาคมอาเซียนที่ผ่านมา**

 - จัดบรรยายทางวิชาการแก่บุคลากรกรมส่งเสริมการปกครองท้องถิ่นในหัวข้อ “การเข้าสู่ประชาคมอาเซียนกับการปกครองท้องถิ่นไทย” ตามโครงการเพิ่มพูนความรู้สู่ประชาคมอาเซียน เมื่อวันพฤหัสบดีที่ ๓ พฤษภาคม ๒๕๕๕ ณ ห้องประชุม ๕๕๐๑ อาคาร ๕ กรมส่งเสริมการปกครองท้องถิ่น

 - จัดซื้อหนังสือที่มีเนื้อหาเกี่ยวข้องกับประชาคมอาเซียนและประเทศสมาชิก เพื่อให้บริการที่ห้องสมุดกรมฯ และได้มีการจัด “มุมอาเซียน” เป็นการเฉพาะให้แก่หนังสือเหล่านั้นด้วย

 - เพิ่มเมนูหน้าเว็บไซต์กรมฯ ให้มีภาคภาษาอังกฤษ (English version)

 - บรรจุวิชาการเตรียมความพร้อมในการเข้าสู่ประชาคมอาเซียน ในหลักสูตรเฉพาะตำแหน่งของสถาบันพัฒนาบุคลากรท้องถิ่น ทุกหลักสูตร

 - สถาบันพัฒนาบุคลากรท้องถิ่น ร่วมกับกระทรวงมหาดไทย และกรมเจรจาการค้าระหว่างประเทศ จัดการสัมมนาโครงการติดอาวุธทางการค้าแก่ผู้บริหารระดับจังหวัดและองค์กรปกครองส่วนท้องถิ่น เรื่อง “จังหวัดและท้องถิ่นพร้อมรุก–ปรับรับอาเซียน : AEC” ระหว่างวันที่ ๒๕ เมษายน – ๒๗ มิถุนายน ๒๕๕๕ จำนวน ๔ รุ่น เป้าหมาย ผู้เข้ารับการสัมมนาประมาณ ๑,๕๐๐ คน

 - จัดทำ “ข้อเสนอการจัดการศึกษาขององค์กรปกครองส่วนท้องถิ่น เพื่อรองรับการเข้าสู่ประชาคมอาเซียน” แจกจ่ายองค์กรปกครองส่วนท้องถิ่นและหน่วยงานที่เกี่ยวข้อง

 - โครงการอบรมสัมมนาเชิงปฏิบัติการเพื่อเตรียมความพร้อม อปท. เข้าสู่ประชาคมอาเซียน (พื้นที่ติดแนวชายแดนราชอาณาจักรกัมพูชา) ระหว่างวันที่ ๒๒ – ๒๓ สิงหาคม ๒๕๕๕ ณ อำเภออรัญประเทศ จังหวัดสระแก้ว

 - จัดทำสรุปสถานการณ์การเตรียมความพร้อมขององค์กรปกครองส่วนท้องถิ่นและประชาชนในพื้นที่ที่มีพรมแดนติดกับประเทศกัมพูชา (กันยายน ๒๕๕๕)

 - การจัดพิมพ์หนังสือประชาคมอาเซียนกับองค์กรปกครองส่วนท้องถิ่น จำนวน ๙,๐๐๐ เล่ม และแจกจ่ายให้ทุก อปท. (สิงหาคม ๒๕๕๕)

**โครงการที่เกี่ยวข้องกับการเตรียมความพร้อมเข้าสู่ประชาคมอาเซียนที่จะดำเนินการในปีงบประมาณ ๒๕๕๖**

|  |  |  |
| --- | --- | --- |
| การดำเนินงาน | ผลการดำเนินงาน/ความก้าวหน้าในการดำเนินโครงการ | หน่วยงานที่เกี่ยวข้อง (ระดับกรม) |
| **การเตรียมความพร้อมสู่ประชาคมอาเซียน** ๑) โครงการอบรมสัมมนาเชิงปฏิบัติการเพื่อเตรียมความพร้อม อปท. เข้าสู่ประชาคมอาเซียน (พื้นที่ติดแนวชายแดนสหภาพเมียนมาร์ สาธารณรัฐประชาธิปไตยประชาชนลาว และประเทศมาเลเซีย)  ๒) จัดทำสรุปสถานการณ์การเตรียมความพร้อมขององค์กรปกครองส่วนท้องถิ่นและประชาชนในพื้นที่ที่มีติดแนวชายแดนสหภาพเมียนมาร์ สาธารณรัฐประชาธิปไตยประชาชนลาว และประเทศมาเลเซีย ๓) การจัดพิมพ์หนังสือ/คู่มือ ฉบับพกพาเพื่อให้ความรู้และแนวทางการดำเนินงานของ อปท. เพื่อรองรับการเป็นประชาคมอาเซียน จำนวน ๑๐,๐๐๐ เล่ม และแจกจ่ายให้ทุก อปท. (ปรับปรุงข้อมูลให้ทันต่อสถานการณ์)  ๔) โครงการเตรียมความพร้อมด้านภาษาอังกฤษแก่ข้าราชการในการเข้าสู่ประชาคมอาเซียน ๕) การจัดอบรมสัมมนาโครงการติดอาวุธทางการค้าแก่ผู้บริหารระดับจังหวัดและองค์กรปกครองส่วนท้องถิ่น เรื่อง “จังหวัดท้องถิ่นพร้อมรุก – ปรับรับอาเซียน : AEC จำนวน ๕ รุ่น รวมทั้งสิ้น ๑,๐๖๘ คน”  ๖) หลักสูตรฝึกอบรมท้องถิ่นจังหวัด และท้องถิ่นอำเภอที่มีพื้นที่ติดชายแดน  ๗) การฝึกอบรมและจัดประชุมเชิงปฏิบัติการเพื่อกำหนดยุทธศาสตร์และแนวทางดำเนินการตามภารกิจของกรมฯ เชื่อมโยงสู่ยุทธศาสตร์การพัฒนา อปท.  | : อยู่ระหว่างการดำเนินการ (เพื่อเตรียมความพร้อมองค์กรปกครองส่วนท้องถิ่นเข้าสู่ประชาคมอาเซียนให้แก่ผู้บริหารของ สถ. (สำนัก/กอง) หรือผู้แทน ท้องถิ่นจังหวัด หรือผู้แทน และผู้บริหาร อปท. ที่มีพื้นที่ติดแนวชายแดนสหภาพเมียนมาร์ สาธารณรัฐประชาธิปไตยประชาชนลาว และประเทศมาเลเซียหรือผู้แทน และเจ้าหน้าที่ สถ. ซึ่งเกี่ยวข้องกับการจัดทำยุทธศาสตร์และการเตรียมความพร้อมในการเข้าสู่ประชาคมอาเซียน) : ดำเนินการหลังจากการอบรมสัมมนาเชิง ปฏิบัติการฯ (ตามข้อ ๑ ) (สรุปสถานการณ์ฯ เพื่อจะได้จัดรวบรวบและเสนอหน่วยงานที่เกี่ยวข้องในการวางแผน สนับสนุนรวมถึงเตรียมความพร้อมต่อไปในอนาคต): อยู่ระหว่างการดำเนินการ (เพื่อเพิ่มความรู้ ความเข้าใจ และแนวทางการดำเนินงานของ อปท. เพื่อรองรับการเข้าสู่การเป็นประชาคมอาเซียน ตลอดจนให้ อปท. สามารถดำเนินการต่างๆ ให้ทันต่อการเปลี่ยนแปลงในบริบทของการเข้าสู่ประชาคมอาเซียนได้อย่างมีประสิทธิภาพ) : อยู่ระหว่างดำเนินการ (เพื่อพัฒนาทักษะด้านภาษาอังกฤษ ให้แก่ข้าราชการกรมส่งเสริมการปกครองท้องถิ่นโดยเฉพาะภาษาอังกฤษในการสื่อสารเบื้องต้น (English Conversation) และเพื่อเสริมสร้างความพร้อมของข้าราชการกรมส่งเสริมการปกครองท้องถิ่นในการเข้าสู่ประชาคมอาเซียน ในเหตุการณ์ต่างๆ ที่จำเป็น เช่น การแนะนำตนเอง การอธิบายภารกิจ โครงสร้างของกรมฯ เป็นต้น): อยู่ระหว่างดำเนินการ: อยู่ระหว่างดำเนินการ (เพื่อให้ท้องถิ่นจังหวัดและท้องถิ่นอำเภอสามารถนำความรู้ที่ได้รับ ไปถ่ายทอด และให้คำปรึกษากับผู้ที่เกี่ยวข้อง และ/หรือ ประชาชนได้): อยู่ระหว่างดำเนินการ (จัดฝึกอบรมและประชุมเชิงปฏิบัติการให้กับผู้บริหารส่วนกลาง และส่วนภูมิภาค ให้มีความรู้ ความเข้าใจในการกำหนดยุทธศาสตร์ให้มีความสอดคล้องกับอาเซียนและสามารถวิเคราะห์ภารกิจเพื่อสนับสนุนยุทธศาสตร์อาเซียน) | สำนักพัฒนาและส่งเสริมการบริหารงานท้องถิ่น (ส่วนวิชาการและ วิเทศสัมพันธ์)สำนักพัฒนาและส่งเสริมการบริหารงานท้องถิ่น (ส่วนวิชาการและ วิเทศสัมพันธ์)สำนักพัฒนาและส่งเสริมการบริหารงานท้องถิ่น (ส่วนวิชาการและ วิเทศสัมพันธ์)สำนักพัฒนาและส่งเสริมการบริหารงานท้องถิ่น (ส่วนวิชาการและ วิเทศสัมพันธ์)สถาบันพัฒนาบุคลากรท้องถิ่นสถาบันพัฒนาบุคลากรท้องถิ่นกองการเจ้าหน้าที่ |